# &khangman;i käsiraamat

Anne-Marie
Mahtouf

    annma@kde.org

2001
2003
Anne-Marie Mahtouf
&FDLNotice;
2004-04-22
1.5

&khangman; on klassikaline laste poomismäng, mis on kohandatud &kde; jaoks.

KDE
kdeedu
KHangMan
poomismäng
mäng
lapsed
sõnad

## Sissejuhatus

&khangman; tugineb tuntud poomismängule. See on mõeldud enam kui kuueaastastele lastele. Mängul on neli raskusastet (loomad ehk loomanimed, lihtne, keskmine ja raske). Sõna valitakse juhuslikult, tähed on peidetud ning sul tuleb sõna tähti ükshaaval pakkudes ära arvata. Iga kord, kui pakud vale tähe, joonistatakse poomispildile kriipsuke juurde. Nii et parem arva sõna ära, enne kui pooja oma tegevusega lõpule jõuab! Pakkuda saab 10 korda.

## &khangman;i kasutamine

&khangman; esmakordsel käivitamisel
&khangman;i pilt

Selline näeb &khangman; välja esimesel käivitamisel. Tase on "loomad", keel vaikekeel (antud juhul inglise keel, muidu sinu vaikimisi KDE keel), taustateema puudub ja poomispildid ei ole läbipaistvad. Kõik tasemesse, keelde või tausta esitamisse tehtud muudatused salvestatakse konfiguratsioonifaili ja taastatakse mängu järgmisel käivitamisel.

Taseme ja tausta muutmine on imelihtne: selleks tuleb vaid kasutada tööriistaribal asuvaid liitkaste. Ka uue sõna võtmine ja mängust väljumine on hõlpus - sedagi saab teha vastavate nuppudega tööriistaribal.

### Üldised kasutamisjuhised

Sõna näidatakse peidetult, saad teada ainult seda, mitu tähte selles on. Tähti tuleb pakkuda ükshaaval. Täht tuleb kirjutada tekstikasti ning siis vajutada klahvi Enter või klõpsata nupule 'Paku', et kontrollida, kas see täht ikka sõnas esineb.

Sõna valitakse juhuslikult, aga kindlasti ei tule üks sõna kaks korda järjest.

Kõik sõnad on nimisõnad (mitte tegusõnad, omadussõnad &etc;).

Pole tähtis, kas pakud tähe väikese või suurena, sest rakendus peab kõiki tähti väiketähtedeks, välja arvatud saksakeelsete sõnade puhul, mis algavad suure tähega. Ka seda teeb rakendus automaatselt.

Parajasti mängitav tase ja keel on näha olekuribal.

Iga kord, kui pakud tähe, mida sõnas ei esine, tõmbab pooja pildile kriipsukese juurde. Sõna äraarvamiseks saab pakkuda 10 korda. Pärast seda näidatakse õiget sõna.

Tasemeid on neli: lihtne, keskmine, raske, loomad ning lisaks veel mõne keele puhul muud temaatilised tasemed. Rakendus jälgib kõigis keeltes kõiki andmefaile.

Lihtsal tasemel on ka sõnad lihtsad, seotud igapäevaeluga. See sobib lastele vanuses kuus kuni üheksa aastat. Loomade tasemes kasutatakse ainult loomanimesid, nii et seegi on suhteliselt lihtne, kuigi siin esineb ka üpris haruldasi loomi. Keskmisel tasemel on sõnad pikemad ja raskemad. See sobib lastele vanuses üle üheksa aasta. Raske tase on... nojah, raske, &ie; sõnad on keerulisemad ega pruugi olla sugugi tavalised. See tase esitab tõelise väljakutse isegi täiskasvanutele.

Kui sõna on ära arvatud (või pooja oma tegevusega lõpule jõudnud), küsitakse, kas soovid proovida uue sõnaga. Sellele võid vastata klahvidega J või E või hiirega klõpsates. Kui vastad Ei, lõpetab mäng oma töö. Kui vastad Jah, pakutakse äraarvamiseks uus sõna.

Pakutav täht tuleb kirjutada vastavale väljale (hiirekursor juba asub seal) ning vajutada klahvi &Enter;. Kui täht sõnas esineb, asetatakse see õigele kohale (kui seda esineb mitmel korral, siis kõigisse sobivatesse kohtadesse). Kui tähte sõnas ei esine, läheb see eksimuste väljale ning akna paremas osas asub tegutsema pooja, kes tõmbab joonisele juurde ühe kriipsu. Kui sa ei ole sõna kümne pakkumisega ära arvanud, oled kaotanud ning saad lisaks poomisele näha ka õiget sõna.

Mängu ajal võid alati valida ka uue äraarvamise, kasutades selleks menüüs Mäng olevat käsku Uus või klõpsates tööriistariba nupule Uus. Tööriistaribal paiknev tasemenupp aga võimaldab suvalisel hetkel taset muuta, mis ühtlasi pakub äraarvamiseks uue sõna.

Tulevased parandused (KDE 4)lubavad kasutajal luua oma sõnafaile või avada mõne muu faili peale nende nelja, mis on rakendusega kaasas.

### Mängimine erinevates keeltes

&khangman;i saab praegu mängida 22 keeles: Brasiilia portugali, bulgaaria, hispaania, hollandi, iiri, inglise, itaalia, katalaani, norra (bokmål ja nynorsk), portugali, prantsuse, rootsi, saksa, serbia (ladina ja kirillitsa), sloveeni, soome, taani, tadžiki, tšehhi ja ungari.

Vaikimisi paigaldatakse &khangman; KDE 3.3 korral ainult inglise ja sinu &kde; keeles, kui see on mõni eelmainitutest ja kui sa oled paigaldanud vastava kde-i18n paketi. Kui oled näiteks taanlane ja kasutad &kde;d taani keeles, näitab &khangman; Seadistused &khangman;i seadistamine... Muud seadistused Sõnade keel: kaht kirjet: inglise ja taani, kusjuures taani keel on vaikekeel.

Mõistagi saab &khangman;i sellele vaatamata muudes keeltes mängida, sest uute andmete lisamine &khangman;ile on väga lihtne - selleks läheb vaja ainult internetiühendust. Klõpsa menüüs Fail käsule Hangi uue keele andmed.... Ilmub umbes selline dialoog:

&khangman;i uue kraami hankimise dialoog
Uue kraami hankimise pilt

Klõpsa selle keele nimel, mida soovid paigaldada, ja seejärel nupul 'Paigalda'. Eduka paigalduse korral ilmub vastava teatega dialoog. Klõpsa OK selle sulgemiseks ning nupule 'Sulge' uue kraami hankimise dialoogi enda sulgemiseks (kui sa muidugi ei soovi kohe veel mõnda keelt paigaldada). Ja ongi uus keel kasutamisvalmis!

Keelt saab hõlpsasti muuta, kui valida menüüst Seadistused &khangman;i seadistamine... Muud seadistused Sõnade keel: ja seal uus keel.

Pane tähele, et nüüd on võimalik kirjutada ka keelele omaseid eritähti, kasutades selleks eritähtede tööriistariba. Sellel on nupud kõigi vastava keele eritähtedega, näiteks é prantsuse keele puhul. Sellisel nupul klõpsamine sisestab vastava tähe sisendväljale ning seda, kas see on õige või mitte, saab kontrollida klõpsuga nupule 'Kontrolli'. Mõistagi võib eritähtede sisestamiseks kasutada ka klaviatuuri, kui sellel on vastavad tähed. Tööriistariba saab oma soovi kohaselt peita. See, kas riba on peidetud või mitte, jäetakse meelde, ning &khangman;i järgmisel korral käivitamisel on see samuti vastavalt peidetud või nähtaval.

Palun arvesta, et mõne keele erisümbolite korrektseks esitamiseks on vajalikud fondid Arial ja URW Bookman. Eeldusel, et need on paigaldatud, kasutab &khangman; neid automaatselt. Kui näed tähtede asemel aga väikseid ristkülikuid, on sul vähemalt üks neist puudu.

### Natuke abi

Esmalt on mõtet pakkuda täishäälikuid, seejärel levinumaid kaashäälikuid: l, t, r, n, s

Kui näed prantsuse või inglise keele korral täheühendit io, tasub pakkuda n.

Brasiilia portugali, hispaania, katalaani ja portugali keele puhul näidatakse ka rõhumärkidega täishäälikuid, kui pakkuda vastav rõhumärgita vokaal. Nii näidatakse näiteks a pakkumisel ka kõiki diakriitiliste märkidega a-sid. Seda muidugi juhul, kui Seadistused&khangman;i seadistamine... Muud seadistused Rõhumärkidega tähtede kirjutamine ei ole sisse lülitatud. Kui Rõhumärkidega tähtede kirjutamine on sees, tuleb rõhumärkidega tähed sul ise sisestada. Kui kirjutad sellisel juhul a, siis ongi see a ning kui soovid, et selle asemel sisestataks näiteks ã, tuleb sul just see ka sisestada.

Kas tead, et inglise keeles on kõige levinum täht 'e' (12,7%), millele järgnevad 't' (9,1%), 'a' (8,2%), 'i' (7,0%) ja 'n' (6,7%).

## Menüüriba ja tööriistaribad

### &khangman;i peaaken

Menüüs Mäng on kolm kirjet: Uus, Hangi uue keele andmed ja Välju.

Uus avab uue mängu, &ie; uue sõna äraarvamiseks käesoleval tasemel. Hangi uue keele andmed avab dialoog, mis võimaldab alla laadida muude saadaolevate keelte andmefaile. Välju lõpetab mängu, sulgedes peaakna ja kirjutades parajasti kehtivad seadistused seadistustefaili.

Menüüs Tasemed saab valida taseme, &ie; äraarvamiseks pakutavate sõnade raskusastme.

Menüü Seadistused lubab hõlpsasti seadistada &khangman;i. Kõigepealt annavad käsud Tööriistaribad ja Olekuriba näitamine võimaluse näidata või peita tööriistaribasid ja olekuriba.

Tööriistaribasid on kaks: peamine tööriistariba ülal, kus on nupud ja liitkastid, ning tähtede tööriistariba, mis juhul, kui seda näidatakse, asub all. Viimasel asuvad iga keele eritähed: rõhumärkidega tähed ja muud erilised tähestiku elemendid. See võimaldab mängu hõlpsasti kasutada ilma klaviatuuri seadistustega vaeva nägemata: klõpsa vajalikule eritähele ja see ilmubki nähtavale. Klahvile &Enter; vajutades selgub, kas täht esineb äraarvatavas sõnas või mitte. Soovi korral saab selle tööriistariba ka peita. See salvestatakse ka seadistustefaili, nii et kui peidad tööriistariba, ei ole seda näha ka &khangman;i järgmisel käivitamisel.

Mõistagi on võimalik tööriistaribasid liigutada just sinna, kuhu süda soovib. Aseta selleks hiirekursor tööriistariba vasakus servas paiknevale väiksele sangale, vajuta &HVN; alla ja lohista tööriistariba ekraanil sinna, kus soovid seda näha. Kui klõpsad mõnel tööriistaribal hiire parema nupuga, ilmub hüpikmenüü, mis võimaldab tööriistaribaga teatud toiminguid ette võtta.

Kiirklahvide seadistamine... avab &kde; tavapärase kiirklahvide dialoogi, kus saab klahve või klahvikombinatsioone seostada teatud toimingutega. Näiteks &Ctrl;Q on tavaline käsklus rakenduse töö lõpetamisele (menüükäsk Välju).

Ka Tööriistaribade seadistamine... on &kde; tavaline tööriistaribade kohandamise dialoog, mis võimaldab ikoone tööriistaribadele lisada või eemaldada. Kui märkida ära võimalus Täisekraani režiim, muudetakse aken kogu ekraani katvaks. Peamisel tööriistaribal paiknev ikoon Välju täisekraanrežiimist toob sind tagasi varasema mänguakna suuruse juurde.

&khangman;i sinine teema
&khangman;i sinine teema

Siin on näha &khangman; sinise teemaga, läbipaistvate piltidega, katalaani keeles ja raskel tasemel. Näha on ka tähtede tööriistariba.

Taseme saab valida liitkastist tööriistaribal või menüüst Tasemed menüüribal. Valida on lihtsa, keskmise, raske ja loomade taseme vahel. Lihtsa taseme korral käivad sõnad elementaarsete asjade kohta, mida võiks teada kuue-seitsmeaastane laps. Keskmine tase on veidi keerulisem, raske päris raske ja loomade taseme korral tuleb ära arvata ainult loomanimesid.

Kõik sõnad on nimisõnad, ühtegi verbi ega omadussõna ei kasutata. Valitud tase on näha olekuribal.

Tekstikasti on lubatud kirjutada ainult tähti, mitte aga numbreid või muid märke.

### Saadaolevad seadistused

Tööriistaribalt pääseb kiiresti ligi mõningatele sagedamini kasutatavatele võimalustele. Nupule klõpsates võib alustada uut mängu (s.t. valida uue sõna äraarvamise), mängust väljuda või mängida seda täisekraani režiimis (pakume seda kehva resolutsiooni ning mitme mängijaga mängimise tarbeks). Kui klõpsata käsiraamatu ikoonil, avaneb seesama &khangman;i käsiraamat, mida sa praegu loed. Samuti saab tööriistaribal olevate hüpikkastidega hõlpsasti muuta taset ja tausta.

Seadistused &khangman;i seadistamine... pakub kahe kaardiga dialoogi. Esimene neist puudutab välimust.

#### Välimus

&khangman;i tavaseadistused
&khangman;i tavaseadistused

KHangMani piltide osas saab valida poojapildid: Leebe või Normaalne. Leebe lubab muuta viimase kriipsukese lisamise poomispildile mõnevõrra inimsõbralikumaks. See tähendab, et mehikest ei pooda üles, vaid ta jääb köit käes hoidma. See on mõeldud ennekõike väiksemate laste tundeid silmas pidades ning on ka vaikimisi sisse lülitatud. Normaalne tähendab seda, et lõpuks puuakse mehike siiski üles.

Valida saab ka taustapildi. Taustata valimisel on kõik hall, Sinine teema ja Loodusteema aga näitavad kena taustapilti.

Helisektsioonis võib ära märkida kasti Heli lubamine, millisel juhul mängitakse heli nii uue mängu alustamisel kui ka mängu võitmisel.

#### Muud seadistused

&khangman;i muud seadistused
&khangman;i muud seadistused

Teisel kaardil on üksikasjalikumad seadistused. Osa neist on mõeldud ainult teatud keelte jaoks ega ole pruugitavad, kui keel, mida parajasti kasutad, ei kuulu nende hulka.

Esimene võimalus lasebki valida, millise keele sõnu äraarvamiseks pakutakse. Kui võimalik, on vaikekeeleks see keel, milles kasutad KDE-d, kui mitte, siis inglise keel. Inglise keel on alati olemas, ülejäänud keeled käivad kaasas vastava keele i18n-mooduliga. Lisaks sellele on võimalik uusi keeli internetist alla tõmmata menüükäsuga Mäng Hangi uue keele andmed...

Võimalus Rõhumärkidega tähtede kirjutamine on mõeldud Brasiilia portugali, hispaania, katalaani ja portugali keelele. Kui Rõhumärkidega tähtede kirjutamine sisse lülitada, tuleb kõik vastavad eritähed sõnades eraldi pakkuda (näiteks ã). Kui see ei ole sisse lülitatud, paljastab ilma rõhumärgita tähe pakkumine ka kõik sarnased rõhumärkidega tähed.

Mõni keel pakub sõnade hõlpsamaks äraarvamiseks vihjeid. Vihjet näidatakse hiire parema nupu klõpsuga ning see sisaldab enamasti äraarvatava sõna lühikirjeldust. Kui keel pakub seda võimalust ja siin kastike Vihjete näitamineära märkida, võib mängus kuhu tahes &HPN;ga klõpsata ja näha neli sekundit vihjet. See abistab sõna äraarvamisel.

Kui märkida ära Korduvate tähtede eraldi äraarvamine, näidatakse ka juhul, kui sinu pakutud tähte esineb sõnas mitu korda, ainult selle esimest esinemiskorda. Kui näiteks sõna on 'banaan' ja sa pakud 'a', avatakse ainult esimene 'a'. Teise ja kolmanda 'a' avamiseks tuleb uuesti 'a' pakkuda. See muudab mängu tublisti keerulisemaks.

Kui märkida ära Võiduõnnitlust ei näidata, siis mängu võitmisel vastavat dialoogi ei näidata, vaid nelja sekundi pärast käivitatakse automaatselt uus mäng.

## Käskude seletused

### Menüüd ja kiirklahvid

#### Menüü Mäng

&Ctrl;N Mäng Uus

  Uus mäng, &ie; uus sõna

&Ctrl;G Mäng Hangi uue keele andmed...

  Avab uue kraami hankimise dialoogi, kus näeb kõiki keeli, mille andmeid on võimalik võrgust endale laadida.

&Ctrl;Q Mäng Välju

  Lõpetab &khangman;i töö

#### Menüü Tasemed

Tasemed Loomad

  Võimalus valida äraarvamiseks loomade nimed

Tasemed Kerge

  Võimalus valida äraarvamiseks lihtsate sõnade nimekiri

Tasemed Keskmine

  Võimalus valida äraarvamiseks keskmise raskusastmega sõnade nimekiri

Tasemed Raske

  Võimalus valida äraarvamiseks raskete sõnade nimekiri

#### Menüü Seadistused

Seadistused Tööriistaribad Peamise tööriistariba näitamine

  Lülitab peamise tööriistariba näitamist sisse ja välja

Seadistused Tööriistaribad Tähtede tööriistariba näitamine

  Lülitab tähtede tööriistariba näitamist sisse ja välja

Seadistused Olekuriba näitamine

  Lülitab olekuriba näitamist sisse ja välja

&Ctrl;&Shift;F Seadistused Täisekraan

  Lülitab täisekraanirežiimi

Seadistused Kiirklahvide seadistamine...

  Võimaldab seadistada klahve ja klahvikombinatsioone, mille abil sooritada mitmesuguseid tegevusi.

Seadistused Tööriistaribade seadistamine...

  Võimaldab seadistada, mis peab olema näha tööriistaribal

Seadistused &khangman;i seadistamine...

  Avab &khangman;i seadistustedialoogi

#### Menüü Abi

&help.menu.documentation;

## &khangman;i sõnum arendajatele

### Kuidas lisada sõnu mängu uuele keelele

Tänu Stefan Asserhällile on nüüd imelihtne mängule ka ise uus keel lisada. Kuidas see täpselt käib, on kirjas nii siin kui ka `khangman`'i lähtetekstikataloogis failis `README.languages`. Palun järgi neid juhiseid ning saada siis failid tar- ja gzip-pakituna otse mulle (annemarie.mahfouf@free.fr).

Praegu saab kasutada 24 keelt, mis koodide järgi on sellised: bg ca cs da de en es fr fi ga hu it nb nl nn pt pt_BR ru sl sr sr@Ltn sv tg ja tr. Kui sa ei leidnud nende seast oma keele koodi, tasub edasi lugeda.

Enamik neist ootab veel täiendamist vihjetega, millest teeme juttu veidi allpool. Praegu on vihjed olemas ainult bg, fr ja en puhul, nii et muude loetletud keelte täiendamine on vägagi oodatud.

Kasuta kindlasti KHangMani uusimat koodi cvs-i HEAD-harus. Selleks anna moodulis kdeedu korraldus

    cvs up -dPA khangman

ja seejärel

    cd kdeedu/khangman

Sõnad paiknevad neljas eraldi failis, üks fail iga taseme kohta. Failid asuvad kataloogis `/khangman/data/en`. Fail `easy.txt` on lihtsa taseme, `medium.txt` keskmise, `anmals.txt` loomade ja `hard.txt` raske taseme jaoks.

Inglise keel on vaikekeel ning seepärast ka ainuke, mis on alati &khangman;iga kaasas. Kõik muud keeled on lisatud vastavatesse kde-i18n moodulitesse.

1. Anna &konsole;is uue keele kataloogi ja failide loomiseks järgmised käsud:

       ./add_language keele_kood

   keele_kood tuleb siin asendada soovitud keele koodiga.

2. Kasutada tuleb kvtml vormingut ning kõige parem oleks eeskujuks vaadata, mida on tehtud prantsuse ja itaalia keele puhul. Silt `o` käib sõna, silt `t` vihje kohta. Püüa hoida vihjed vastavuses taseme raskusastmega. Lihtsal tasemel võiks ka vihje olla üsna lihtne, kuid raskel tasemel võib vaja minna juba näiteks sõnaraamatu seletust. Püüa mitte kasutada vihjes äraarvatava sõnaga sarnaseid sõnu, mis annaks vahest liiga palju ette!

   Näide kvtml faili kohta:

               <?xml version="1.0"?>
               <!DOCTYPE kvtml SYSTEM "kvoctrain.dtd">
               <kvtml>
               <e>
               <o>cane</o>
               <t>è il tuo animale domestico preferito</t>
               </e>
               ...
               ...
               </kvtml>

3. Muuda kõiki mainitud faile oma uues kataloogis tekstiredaktoriga, asendades kõik sõnad sildi `o` sees ja kõik vihjed sildi `t` tõlgetega. Õigupoolest pole oluline säilitada tähendust, kuid üldiselt tasuks siiski silmas pidada pikkust ja raskusastet. Sõnades võib esineda ka tühik või -, sellisel juhul näidataksegi tühikut või märki '-', mitte aga '_'. Kui sinu keelel on mingeid eriomaseid probleeme, võta ühendust Anne-Marie Mahtoufiga annemarie PUNKT mahfouf ÄTT free PUNKT fr, kes saab kaasa aidata koodi vajalikule kohandamisele (eriti näiteks eritähtede ja diakriitilisi märke kasutavate tähtede korral).

   Sõnu võib muidugi ka otse tõlkida, aga mõttekas on kasutada oma keele arusaama sõnade raskusastmest ja ka uusi sõnu lisada. Näiteks table ehk laud on inglise keeles lihtsa taseme sõna, aga mõnes muus keeles võib see kuuluda ka näiteks keskmisele tasemele. Nii et kasuta sõnade muutmisel oma paremat äranägemist ja seesmist tunnetust. Sõnade arv failis ei ole oluline, neid võib täiesti vabalt ka rohkem olla.

   Arvesta, et kõik sõnad peaks olema nimisõnad.

   Arvesta, et faile redigeerides tuleb kasutada UTF-8 kodeeringut. Kui sinu lemmikredaktor seda ei suuda, püüa kasutada &kwrite;'i või &kate;t. Faili &kwrite;'is või &kate;s avades saab utf8 kodeeringu valida ülal paremal asuvast liitkastist.

   Palun säilita oma keele kataloogis ingliskeelsete failide failinimed.

4. Anna uute failide paigaldamiseks käsud:

       make
       make install

   `make install` võib sõltuvalt paigaldusest nõuda, et oleksid administraatori (root) õigustes.

5. Käivita mäng ja kontrolli, kas keel on lisatud:

       khangman

6. Ära hakka faile ise sisse kandma, vaid saada nad pakituna Anne-Marie Mahtoufile annemarie PUNKT mahfouf ÄTT free PUNKT fr. Et praegu on juba pakkuda 23 keelt, oleme nüüd kaasanud KHangMani nõustaja (KNewStuff), millega saab hõlpsasti veebist alla tõmmata ja paigaldada uusi keeli. Selle mõte on kahandada mooduli kdeedu suurust ning sama asi on kavas rakenduste KLettresw, KStars ja võib-olla ka KTouch puhul. Kui vajad mingit lisainfot, võta palun e-postitsi ühendust Anne-Marie Mahtoufiga.

   Kui saadad mulle failid, ära unusta kindlasti mainimast mis tahes erimärke, mida sinu keeles tarvitatakse (pane need omaette tekstifaili, üks märk igale reale ja lisa see fail pakitud komplekti), ja mis tahes muid iseärasusi.

   Palun ära kanna faile kunagi sisse stabiilsesse harusse (BRANCH), sest see võib muuta mängu kasutamise lihtsalt võimatuks.

Suured tänud kaasaaitamise eest!

### Mida ja kuhu &khangman; salvestab

Kui hangid uue keele menüükäsuga Mäng -> Hangi uue keele andmed ..., salvestatakse uue keele andmed vastava keele kataloogi `$~/.kde/share/apps/khangman/data`. Saadaolevate keelekataloogide nimed salvestatakse ka &khangman;i konfiguratsioonifailis `~/.kde/share/config/khangmanrc`.

Pakkuja nimi (s.t. veebilehekülje aadress, kust uusi keeli alla laadida), on salvestatud failis `$KDEDIR/share/apps/khangman/khangmanrc`.

Inglise keel (vaikimisi) ja kasutaja keel vastavast i18n paketist (kui see on olemas) salvestatakse kataloogi `$KDEDIR/share/apps/khangman`.

Konfiguratsioonifailis, mis on iga kasutaja kohta eraldi salvestatud failis `~/.kde/share/config/khangmanrc`, salvestatakse kõik mänguga seotud seadistused, näiteks taust, viimati mängitud tase, samuti failid, mis on alla laetud uue kraami hankimise dialoogi abil.

### &khangman;i tulevikukavad

Üks kindlalt plaanis olev asi on mõistagi suurendada keelte toetust ning pakkuda võimaluse korral igas keeles ka vihjeid sõnade äraarvamiseks. Ka sina võid siin kaasa aidata, kui sinu keele eest ei ole veel keegi hoolt kandma hakanud. Kui soovid aidata, võta minuga ühendust. Iseenesest on siin lihtsalt tegemist ingliskeelsete sõnade tõlkimisega sinu emakeelde (vaata osa Kuidas lisada uue keele sõnu)

Samuti on meie mõtetes mõlkunud kasutada &khangman;i mängimisel muid kvtml faile kui need, mis on KDE-Edu veebileheküljel. Näiteks võiks ju mängida maailma pealinnadega, kus näiteks vihje ütleks ära riigi ja sina peaksid siis pealinna ära arvama. Või mõne muu keele õppimisel antaks vihje sinu emakeeles ja sina peaksid ära arvama, kuidas kõlab see mingis muus keeles.

## Küsimused ja vastused

&reporting.bugs; &updating.documentation;

Ma saan veateate, mis ütleb, et pilte ei leita.

Vaikimisi on mäng paigaldatud kataloogi `/usr/local/kde`, nii et lisa enne mängu käivitamist oma otsinguteele `/usr/local/kde` ja määra muutuja `KDEDIR` väärtuseks `/usr/local/kde`. Väga lihtne on &khangman;i seadistada võtmega `--prefix`=$`KDEDIR`, kus $`KDEDIR` on koht, kuhu &kde; on paigaldatud. See võib vastavalt distributsioonile ja operatsioonisüsteemile tublisti erineda.

&khangman; ei käivitu korrektselt pärast seda, kui uuendasin &kde; 3.3 versiooni

Selle põhjuseks võib olla seadistustefaili muutumine. Palun eemalda kataloogist `$HOME/.kde/share/config` fail `khangmanrc`.

## Autorid ja litsents

&khangman;

Rakenduse autoriõigus 2001-2004: Anne-Marie Mahtouf annma AT kde DOT org

Kaasaaitajad:

- Hangmani graafika: Renaud Blanchard kisukuma AT chez DOT com

- Helid: Ludovic Grossard ludovic.grossard AT libertysurf DOT fr

- Sinine teema, ikoonid ja kood: Primoz Anzur zerokode AT yahoo DOT com

- Rootsi keele andmefailid, abi koodi kirjutamisel, läbipaistvad pildid ja i18n parandused: Stefan Asserhäll stefan DOT asserhall AT telia DOT com

- Looduseteema: Joe Bolin jbolin AT users DOT sourceforge DOT net

- Armsa pooja pildid: Matt Howe mdhowe AT bigfoot DOT com

- Hispaania keele andmefailid: eXParTaKus expartakus AT expartakus DOT com

- Hispaania keele vihjed: Rafael Beccar rafael DOT beccar AT kdemail DOT net

- Taani keele andmefailid: Erik Kjaer Pedersen erik AT mpim-bonn DOT mpg DOT de

- Soome keele andmefailid: Niko Lewman niko DOT lewman AT edu DOT hel DOT fi

- Brasiilia portugali keele andmefailid: João Sebastião de Oliveira Bueno gwidion AT mpc DOT com DOT br

- Katalaani keele andmefailid: Antoni Bella bella5 AT teleline DOT es

- Itaalia keele andmefailid: Giovanni Venturi jumpyj AT tiscali DOT it

- Hollandi keele andmefailid: Rinse rinse AT kde DOT nl

- Portugali keele andmefailid: Pedro Morais morais AT kde DOT org

- Serbia keele (kirillitsa ja ladina) andmefailid: Chusslove Illich chaslav AT sezampro DOT yu

- Sloveeni keele andmefailid: Jure Repinc jlp AT holodeck1 DOT com

- Tšehhi keele andmefailid: Lukáš Tinkl lukas AT kde DOT org

- Tadžiki keele andmefailid: Roger Kovacs rkovacs AT khujand DOT org

- Norra keele (Bokmål) andmefailid: Torger Åge Sinnes torg-a-s AT online DOT no

- Ungari keele andmefailid: Tamas Szanto tszanto AT mol DOT hu

- Norra keele (Nynorsk) andmefailid: Torger Åge Sinnes torg-a-s AT online DOT no

- Türgi keele andmefailid: Mehmet Özel mehmet_ozel2003 AT hotmail DOT com

- Bulgaaria keele andmefailid: Radostin Radnev radnev AT yahoo DOT com

- Iiri keele andmefailid: Kevin Patrick Scannell scannell AT slu DOT edu

- Abi koodi kirjutamisel: Robert Gogolok robertgogolok AT gmx DOT de

- Abi koodi kirjutamisel: Benjamin Meyer ben AT meyerhome DOT net

- Koodiparandused: Lubos Lunàk l.lunak AT kde DOT org

- Koodiparandused: Albert Astals Cid tsdgeos AT terra DOT es

- Kasutamisuuring: Celeste Paul seele AT obso1337 DOT org

Dokumentatsiooni autoriõigus 2001-2004: Anne-Marie Mahtouf annma AT kde DOT org

&underFDL; &underGPL;

## Paigaldamine

### Kuidas hankida &khangman;

&install.intro.documentation;

### Kompileerimine ja paigaldus

&install.compile.documentation;

&documentation.index;